เอ็กโซ (วงดนตรี)
เอ็กโซ (; เขียนเป็น EXO) วงดนตรีบอยแบนด์สัญชาติจีนและเกาหลีใต้ ก่อตั้งขึ้นที่โซล ภายใต้สังกัด SM เอนเตอร์เทนเมนต์ EXO ฟอร์มวงขึ้นในช่วงปี ค.ศ. 2011 และเปิดตัวในปี 2012 มีสมาชิกทั้งหมด 9 คน คือ ซูโฮ, แบ็กฮย็อน, ชันย็อล, ดี.โอ., ไค, เซฮุน, ซิ่วหมิน, เลย์ และ เฉิน พวกเขาเป็นที่รู้จักในเรื่องความแปลกใหม่ของแนวเพลง ซึ่งเป็นที่ยอมรับและถูกชื่นชมในการนำดนตรีที่หลากหลายเข้ามาใช้ในการผลิตผลงาน ไม่ว่าจะเป็น ป็อป, ฮิปฮอป, อาร์แอนด์บี, อีดีเอ็ม รวมถึง เฮาส์, แทร็ป และ ซินท์ป็อป EXO ทำการแสดงดนตรีในภาษาเกาหลี, แมนดาริน และญี่ปุ่น ในประเทศต่าง ๆ ทั่วโลก พวกเขาถูกจัดอันดับให้เป็นที่สุดของกลุ่มคนผู้มีชื่อเสียงในการจัดอันดับผู้ทรงอิทธิพลในเกาหลีโดยนิตยสารฟอบส์ ในปี 2014 และในปี 2015 EXO ก็ถูกยกย่องให้เป็น "บอยแบนด์ที่ยิ่งใหญ่ที่สุดในโลก" โดยสื่อสาธารณะ
นีโอยูนิเวิร์ส (เอ็กซีคิวชั่นแนล)
เป็นชื่อภารกิจ ที่มอบให้แก่ผู้เล่นที่ถูกคัดเลือกมา 12 คน จากผู้เล่นทั้งหมดเพื่อทำการรักษาผนึกไฟร์วอลล์ที่อยู่กลางอวกาศของเกม ซึ่งถือได้ว่าเป็นเควสต์หรือภารกิจที่อาจจะเรียกว่ายิ่งใหญ่ที่สุดในเกม Neo Universe และฝ่ายเกมมาสเตอร์ต้องการที่จะเปิดผนึกของไฟร์วอลล์ด้วยเหตุผลบางอย่าง จึงได้ทำการไล่ล่าผู้ถือกุญแจทั้ง 12 คน และสามารถแย่งชิงกุญแจได้แล้ว 11 ดอก เหลือเพียงกุญแจที่อยู่กับมัจฉา หัวหน้าสูงสุดของกองกำลังต่อต้าน GM เท่านั้น เพราะเธอสามารถหลบหนีการไล่ล่าของเกมมาสเตอร์มาได้ตลอด จนเมื่อเธอมาถึงดาวลาพิวต้า เธอจึงรวบรวมผู้เล่นที่มีความต้องการกำจัดเกมมาสเตอร์เช่นเดียวกับเธอ เพื่อจัดตั้งกองกำลังต่อต้าน GM ขึ้น เนื่องจากข้อจำกัดของการเป็นคีย์มาสเตอร์ ทำให้มัจฉาไม่สามารถปกป้องกุญแจโดยลำพังได้